[bookmark: _Hlk114734850]Pirkimo sąlygų 2 priedas

NAUDOTŲ PADANGŲ, KURIŲ TURĖTOJO NUSTATYTI NEĮMANOMA ARBA KURIS NEEGZISTUOJA, IŠVEŽIMO PERDIRBIMUI PASLAUGŲ PIRKIMO 
TECHNINĖ SPECIFIKACIJA

1. ĮVADINĖ INFORMACIJA

1.1. Užsakovas – Švenčionių rajono savivaldybės administracija. 
1.2. Užsakovo rekvizitai: Vilniaus g. 19, 18117 Švenčionys, įstaigos kodas 188766722, tel. (0 387) 66 372, el. p. savivaldybe@svencionys.lt.  

2. PIRKIMO OBJEKTAS IR TIKSLAS

2.1. Pirkimo objektas – naudotų padangų, kurių turėtojo nustatyti neįmanoma arba kuris neegzistuoja, išvežimo perdirbimui paslaugos (toliau – Paslaugos). Paslaugos apima Švenčionių rajono savivaldybės teritorijoje randamų naudotų padangų, kurių turėtojo nustatyti neįmanoma arba kuris neegzistuoja (toliau – Padangų atliekos), surinkimą (įskaitant pasikrovimą ir, jei reikia, jų iškasimą), išvežimą, įskaitant eksportą į kitas Europos Sąjungos šalis, ir naudojimą (ne šalinimą).
2.2. Šis pirkimas laikomas žaliuoju pirkimu, nes vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.1 papunkčiu, perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų (nepavojingų ir pavojingų atliekų surinkimo, tvarkymo ir šalinimo paslaugos).

3. PIRKIMO OBJEKTO APIMTYS IR APRAŠYMAS

3.1. Planuojama surinkti, išvežti ir perduoti galutiniam atliekų tvarkytojui (naudotojui) apie 200 tonų Padangų atliekų.
3.2. Preliminarūs Paslaugų kiekiai:
	Eil. Nr.
	Paslaugų pavadinimas
	Preliminarus padangų kiekis, tonomis

	1.
	Naudotų padangų, kurių skersmuo ne didesnis kaip 118 cm, surinkimas, vežimas, įskaitant eksportą į kitas Europos Sąjungos šalis, ir naudojimas
	170

	2.
	Naudotų padangų, kurių skersmuo didesnis kaip 118 cm, surinkimas, vežimas, įskaitant eksportą į kitas Europos Sąjungos šalis, ir naudojimas
	20

	3.
	Naudotų padangų surinkimas iškasant
	10



3.3. Užsakovas neįsipareigoja nupirkti viso šios techninės specifikacijos 3.2 papunktyje nurodyto preliminaraus Paslaugų kiekio, nurodyti Paslaugų kiekiai yra orientaciniai sutarties laikotarpiui ir nelaikomi faktiniais. Jie taip pat skirti pirkimo dalyviams kainai apskaičiuoti, pasiūlymams parengti ir nustatyti pirkimo laimėtoją. Paslaugos bus perkamos pagal Užsakovo poreikį. Faktiškai suteiktų Paslaugų vertė negalės viršyti maksimalios sutarties vertės – 50000,00 Eur (penkiasdešimt tūkstančių eurų 0 ct).

4. REIKALAVIMAI PASLAUGŲ TEIKĖJUI

[bookmark: _Hlk62725823]4.1. Švenčionių rajono savivaldybėje randamos Padangų atliekos turi būti tvarkomos vadovaujantis Lietuvos Respublikos atliekų tvarkymo įstatymu, Atliekų tvarkymo taisyklėmis, patvirtintomis Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo“ ir kitais aktualiais teisės aktais, reglamentuojančiais atliekų tvarkymą.
[bookmark: _Hlk95220904]4.2. Padangų atliekų naudojimą gali vykdyti tik taršos leidimą ar taršos integruotos prevencijos ir kontrolės leidimą padangų atliekų naudojimui turintis atliekų tvarkytojas.
4.3. Padangų atliekų tvarkytojas turi būti registruotas Atliekų tvarkytojų valstybės registre kaip turintis teisę surinkti, vežti naudotas padangas (atliekų kodas 16 01 03), išvežti iš Lietuvos Respublikos naudotas padangas (tuo atveju, jeigu Paslaugų teikėjas eksportuos padangų atliekas į kitas Europos Sąjungos šalis, atliekų kodas 16 01 03) ir naudojantis Vieninga gaminių, pakuočių ir atliekų apskaitos informacine sistema (toliau – GPAIS) vykdyti atliekų tvarkymo apskaitą bei teikti apskaitos ataskaitas Atliekų susidarymo ir tvarkymo apskaitos ir ataskaitų teikimo taisyklėse, patvirtintose Lietuvos Respublikos aplinkos ministro 2011 m. gegužės 3 d. įsakymu Nr. D1-367 „Dėl Atliekų susidarymo ir tvarkymo apskaitos ir ataskaitų teikimo taisyklių patvirtinimo“, nustatyta tvarka. Atliekų tvarkytojų atliekų apskaitos žurnaluose turi būti nurodyta padangų atliekų kilmė – naudotos padangos, kurių turėtojo nustatyti neįmanoma arba kuris neegzistuoja.

5. REIKALAVIMAI SUTARTIES VYKDYMUI

5.1. Į pasiūlymo kainą turi būti įtraukti visi mokesčiai ir visos išlaidos, būtinos tinkamam ir pilnos apimties Paslaugų suteikimui.
5.2. Sutarties galiojimo terminas – 36 mėnesiai nuo Sutarties pasirašymo dienos.
5.3. Užsakovas Paslaugų teikėjo atsakingam asmeniui elektroniniu paštu pateikia Paslaugų užsakymą su Padangų atliekų susikaupimo taškų adresų sąrašu ir nurodytais preliminariais susikaupusių Padangų atliekų kiekiais. Sutarties galiojimo laiku Užsakovas gali papildyti Padangų atliekų susikaupimo taškų adresų sąrašą ir atskirais užsakymais pateikti jį Paslaugų teikėjui.  
5.4. Paslaugų teikėjas privalo įvykdyti Paslaugų užsakymą per 5 (penkias) darbo dienas nuo užsakymo gavimo dienos arba iki kito Užsakovo nurodyto termino.
5.5. Padangų atliekų pakrovimo vietoje atliekos turi būti pasvertos ir jų kiekis nurodytas išrašytame išvežamų atliekų važtaraštyje. Jei nėra galimybės pasverti, įrašomas orientacinis kiekis, kuris priėmimo metu yra patikslinamas. Nesant galimybės pasverti atliekų pakrovimo vietoje, Užsakovas turi teisę atlikti kontrolinius patikrinimus, nurodydamas ne didesniu kaip 10 km atstumu nutolusią svėrimo vietą.
[bookmark: _Hlk114734567]5.6. Suteikęs Paslaugas, Paslaugų teikėjas Užsakovui pateikia Paslaugų perdavimo–priėmimo aktą kartu su Padangų atliekų panaudojimą arba eksportą į kitas Europos Sąjungos šalis įrodančiais dokumentais.
[bookmark: _Hlk114734601][bookmark: _Hlk114734669]5.7. Už suteiktas Paslaugas Užsakovas sumoka pagal Paslaugų teikėjo pateiktą sąskaitą faktūrą arba PVM sąskaitą faktūrą, kuri išrašoma Užsakovui patvirtinus Paslaugų perdavimo–priėmimo aktą.

____________________________
